ہاشمی رفسنجانی

اکبر ہاشمی رفسنجانی 1989 توں 1997 دے وچ دو وار ایران دا صدر رہِ چکیا اے۔ رفسنجانی کافی دناں توں سرکاری انتظامیہ دا حصہ نہیں سی۔ رفسنجانی نوں حقیقت پسند اتے روایت پسند آگز منیا جاندا سی۔ رفسنجانی نے صدر دے روپ وچ اپنے صدارتی دور دے دوران مغربی دیساں دے نال تعلقاں نوں نویں سمت دتی اتے ایران نوں اک علاقائی  طاقت دے روپ وچ قائم کیتا۔ رفسنجانی نے ایرانی انقلاب دے فوراً بعد خود نوں اک طاقتور لیڈر دے روپ وچ قائم کیتا اتے اسلامی رپبلکن پارٹی دا قیام کیتا۔ اس پارٹی نے 1987 تک دیس دی سیاست وچ اہم کردار نبھائیا لیکن 1987 وچ ایہہ پارٹی اندرونی اختلافاں دی وجہ نال بکھر گئی۔ ہاشمی رفسنجانی 1980 توں 1988 تک ایرانی پارلیمنٹ، جسنوں مجلس کیہا جاندا اے، دا پردھان رہیا۔ 1980 توں 1988 تک چلی ایران عراق جنگ دے آخری سالاں وچ آیت اللہ خمینی نے رفسنجانی نوں مسلح فوجاں دا ایگزیکٹیو کمانڈر ان چیف وی بنایا سی۔



پورا ناں اکبر ہاشمی رفسنجانی ایرانی سیاست دان۔ دو بار ایران دے صدر منتخب ہوئے۔ اس دے علااوہ اک دفعہ ایرانی پارلیمنٹ دے سپیکر وی رہے۔ بطورِ صدر انہاں نے ایران وچ سیاسی ترقی توں زیادہ معاشی ترقی اُتے زور دتا جس اُتے انہاں دے ناقداں دا کہنا اے کہ اس دی وجہ توں ملک وچ معاشرتی تبدیلی دی راہ وچ رکاوٹ پیدا ہوئی تے انسانی حقوق دی خلاف ورزیاں دے واقعات سامنے آئے۔

ہاشمی رفسنجانی 1988 وچ ایران عراق جنگ دے آخری برس ایرانی افواج دے کمانڈر مقرر ہوئے تے انہاں نے ہی اس جنگ دے خاتمے دے لئی اقوام متحدہ دی قرارداد قبول کیتی سی۔

1990 دے اوائل وچ لبنان توں غیر ملکی مغویاں دی رہائی وچ وی رفسنجانی نے اہم کردار ادا کیتا سی۔

ہاشمی رفسنجانی اسلامی جمہوریہ ایران دے خالق آیت اللہ العظمیٰ امام خمینی دے ہم جماعت وی رہے۔ 2005ء وچ ہونے والے انتخابات وچ موجودہ صدر محمود احمدی نژاد دے ہتھوں شکست دا سامنا کرنا پڑا۔ انتخابات دے پہلے مرحلے وچ مطلوبہ اکثریت حاصل نہ ہوئی تاں دوبارہ انتخاب ہویا جس وچ احمدی نژاد نے باسٹھ فیصد ووٹ حاصل کرکے کامیابی حاصل کیتی۔
 ہور ویکھو 
 ایران

 حوالے 

گٹھ:1438ھ دیاں موتاں
گٹھ:1934 دے جم
گٹھ:2017 دیاں موتاں
گٹھ:ایرانی آیت اللہ
گٹھ:ایرانی اسلامی انقلاب دیاں شخصیتاں
گٹھ:ایرانی سیاستدان
گٹھ:ایرانی شخصیتاں
گٹھ:ایرانی صدور
گٹھ:ایرانی کاروباری شخصیتاں
گٹھ:ایرانی مصنفین
گٹھ:ایرانی یاداشت نگار
گٹھ:مقالے جنہاں وچ فارسی زبان دا متن اے
گٹھ:وزرائے ایران
گٹھ:ایران